钦定古今图书集成/明伦汇编/氏族典/第087卷 > 《廖用贤尚友录》 > 卢道将
## 钦定古今图书集成/明伦汇编/氏族典/第087卷 > 《廖用贤尚友录》 > 卢道将

按《魏书卢元传》：“元子度世，度世子渊。渊子道将，字祖
业，应袭父爵而让其弟道舒。道将涉猎经史，风气謇
谔，颇有文才，诸父并敬惮之。彭城王勰为中军大将
军，辟行参军，迁司徒东阁祭酒、尚书左外兵郎中，转
秘书丞，出为燕郡太守。道将优礼儒生，励勤学业，敦
课农桑，垦田岁倍。入为司徒司马，卒赠龙骧将军、太”
常少卿，谥曰“献。”